Христо Смирненски
Пролетен грях

chitanka.info

Пролетен грях[0]

Усмихнато слънце припече

и пролетен химн прозвъни;

мечтите ми връщат се вече

от топлите южни страни.

Небето разля милиарди

въздушни целувки-лъчи;

излезте, деца, в булеварда

с искрящи, влюбчиви очи.

Анета, Жанета и Мери

и проче амурни сестри,

открийте сърдечните двери,

макар да сме пак без пари.

И нека всуе ви не молят

горящите наши души —

ужасен грях върши напролет

тоз, който не ще да греши!

[0] Публикация: Българан. Седмично хумористично списание. София, г. VII, бр. 11 от [10 март] 1922 г., с подпис: Йохан. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.